Igähižvihandan ekvatorialižen mecan klimat om räk da neps. Lämuz vajehtase +25...+28°C röunoiš vodes ümbri, eskai öl ei olele 20 Cel'sijan gradusad lämäd alemba. Paneb sadegid 2000-4000 mm vodes, erasišti enamba sidä. Tulleitomuz om mecan südäimes, vaiše torokan aigan puiden ladvad köläitas. Vähä vauktust ličeb puiden ladvoiden alle paksun lehtišton da lianiden kal't. Kirjav kazmusišt jügitoitab likundad edehe, avaruden čuraduz kadob sen tagut. Pidab paksus čapta ted likumha hot' vähäižin, penen matkan täht.